Efter et mindre trafikuheld natten til lørdag måtte politiet spærre motorvejen, mens der blev ryddet op.

En bilist kom i slinger, da han natten til lørdag ville undvige et dyr på motorvejen E45 syd for afkørslen Hobro V, og det førte til et uheld med fire biler involveret. - Bilisten kom kørende i det nordgående spor kort efter midnat, da han tildysneladende vil undvige et dyr på motorvejen. I den forbindelse kom til at ramme en anhænger foran ham, som derefter ramlede ind i autoværnet mellem vognsporene, fortæller Mogen Hougesen, vagtchef Nordjyllands Politi. Ved sammenstødet bliver anhængerens indhold - sodavand og øl - spredt ud over begge spor, og det fører til, at motorvejen kortvarigt blev spærret. - Nogle af drikkevarerne bliver slynget over i det sydgående spor, hvor det rammer en modkørende bil. Og foruden de to implicerede biler i selve sammenstødet kører en fjerde bil over nogle af dåserne eller flaskerne. Der skete kun materiel skade, og motorvejen blev åbnet kort efter.